CELEX: E2021C0012
Language: et
Date: 2021-02-24 00:00:00
Title: EFTA järelevalveameti otsus nr 12/21/COL, 24. veebruar 2021, millega asendatakse lühiajalise ekspordikrediidikindlustuse suuniste lisa [2021/1238]

29.7.2021   
               
               
                  ET
               
               
                  Euroopa Liidu Teataja
               
               
                  L 271/1
               
            
         EFTA JÄRELEVALVEAMETI OTSUS,
         24. veebruar 2021,
         millega asendatakse lühiajalise ekspordikrediidikindlustuse suuniste lisa [2021/1238]
         EFTA järelevalveamet,
         VÕTTES arvesse
         Euroopa Majanduspiirkonna lepingut (edaspidi „EMP leping“), eriti selle artikleid 61–63 ja protokolli nr 26,
         EFTA riikide vahel järelevalveameti ja kohtu asutamise kohta sõlmitud lepingut (edaspidi „järelevalve- ja kohtuleping“), eriti selle artiklit 24 ja artikli 5 lõike 2 punkti b,
         NING ARVESTADES JÄRGMIST:
         Järelevalve- ja kohtulepingu artikli 24 kohaselt jõustab EFTA järelevalveamet EMP lepingu riigiabi käsitlevad sätted.
         Järelevalve- ja kohtulepingu artikli 5 lõike 2 punkti b kohaselt annab EFTA järelevalveamet välja teateid või suuniseid EMP lepingus käsitletud küsimustes, kui EMP lepingu või järelevalve- ja kohtulepinguga on nii ette nähtud või kui järelevalveamet peab seda vajalikuks.
         Euroopa Komisjon (edaspidi „komisjon“) võttis 27. jaanuaril 2021 vastu teatise „Praeguse COVID-19 puhangu kontekstis majanduse toetamiseks võetud riigiabi meetmete ajutise raamistiku viies muudatus ja dokumendi „Komisjoni teatis liikmesriikidele Euroopa Liidu toimimise lepingu artiklite 107 ja 108 kohaldamise kohta lühiajalise ekspordikrediidikindlustuse suhtes“ lisa muutmine“ (1) (edaspidi „teatis“).
         Selleks et ELi majandust COVID-19 puhangu kontekstis turgutada, võttis komisjon vastu ajutise raamistiku, (2) mis võimaldab liikmesriikidel pakkuda täiendavaid toetusmeetmeid, kasutades täielikult ära kehtivate riigiabi eeskirjade paindlikkust. Lühiajalise ekspordikrediidikindlustuse valdkonnas on ajutise raamistikuga vastavalt teatise punkti 18 alapunktile d lubatud ekspordikrediidikindlustuse nappuse tõttu suuremat paindlikkust teatavate riskide ajutise turukõlbmatuse tõendamisel. See paindlikkus ei pruugi olla piisav, et kiiresti toime tulla raskustega, millega ettevõtjad praegu ja tõenäoliselt lähitulevikus kokku puutuvad. Selle asemel on vaja kiiremini reageerida, et leevendada kõiki negatiivseid tagajärgi, mis tulenevad eraõiguslike kindlustusandjate ootamatust lahkumisest lühiajalise ekspordikrediidi turult. Võttes arvesse avaliku konsultatsiooni tulemusi ja üldisi märke COVID-19 puhangu kahjulikust mõjust liidu majandusele tervikuna, leiab komisjon, et erasektor üldiselt ei suuda katta kõiki majanduslikult põhjendatud riske seoses ekspordiga riikidesse, mis on praegu liigitatud turukõlbliku riskiga riikideks. Võttes arvesse praegust teavet COVID-19 puhangu edasise arengu kohta, võib siiski juhtuda, et eraõiguslike kindlustusandjate riskivalmidus lühiajalise ekspordikrediidikindlustuse sektoris hakkab enne teatise punktis 36 sätestatud üheaastase perioodi möödumist uuesti suurenema.
         Neid asjaolusid ja ajutise raamistiku pikendatud kestust arvestades on komisjon otsustanud käsitada kõiki kaubanduslikke ja poliitilisi riske, mis on seotud ekspordiga teatise lisas loetletud riikidesse, kuni 31. detsembrini 2021 ajutiselt turukõlbmatutena.
         Teatise selline muutmine on oluline ka Euroopa Majanduspiirkonna jaoks.
         EMP riigiabi eeskirju tuleb kooskõlas EMP lepingu artiklis 1 sätestatud ühtsuse tagamise eesmärgiga kogu Euroopa Majanduspiirkonnas ühetaoliselt kohaldada.
         EMP lepingu XV lisa peatüki „ÜLDSÄTTED“ II punkti kohaselt peab EFTA järelevalveamet pärast Euroopa Komisjoniga konsulteerimist vastu võtma komisjoni õigusaktidega kooskõlas olevaid õigusakte,
         OLLES konsulteerinud Euroopa Komisjoniga,
         OLLES konsulteerinud EFTA riikidega,
         ON VASTU VÕTNUD KÄESOLEVA OTSUSE:
         
            Artikkel 1
            Riigiabi käsitlevaid menetlus- ja sisulisi eeskirju muudetakse, asendades lühiajalise ekspordikrediidikindlustuse suuniste lisa. Uus lisa kehtib 1. jaanuarist 2021 kuni 31. detsembrini 2021. Uus lisa on lisatud käesolevale otsusele ja moodustab selle lahutamatu osa.
         
         
            Artikkel 2
            Ainult otsuse ingliskeelne tekst on autentne.
         
         
            Brüssel, 24. veebruar 2021
            
               EFTA järelevalveameti nimel
            
            
               
                  eesistuja
               
               
                  vastutav kolleegiumi liige
               
               Bente ANGELL-HANSEN
            
            
               Frank J. BÜCHEL
               
                  kolleegiumi liige
               
            
            
               
                  kolleegiumi liige
               
               Högni KRISTJÁNSSON
            
            
               
                  Carsten ZATSCHLER nimel,
               
               
                  kes kirjutab alla õigus-ja täitevasjade osakonna
               
               
                  direktorina
               
            
         
         
            (1)  Komisjoni teatis — Praeguse COVID-19 puhangu kontekstis majanduse toetamiseks võetud riigiabi meetmete ajutise raamistiku viies muudatus ja dokumendi „Komisjoni teatis liikmesriikidele Euroopa Liidu toimimise lepingu artiklite 107 ja 108 kohaldamise kohta lühiajalise ekspordikrediidikindlustuse suhtes“ lisa muutmine (ELT C 34, 1.2.2021, lk 6).
         
            (2)  Komisjoni 19. märtsi 2020. aasta teatis „Riigiabi ajutine raamistik majanduse toetamiseks praeguse COVID-19 puhangu kontekstis“ (ELT C 91I, 20.3.2020, lk 1).